Лясковец : Общински съвет : Решение No.528 от 27.11.2014
Общински съвет > Решения > Решение № 528 / 27.11.2014
ОТНОСНО: Издаване на запис на заповед от Община Лясковец в полза на Държавен фонд „Земеделие” - Разплащателна агенция, за обезпечаване на авансово плащане по Договор № 41/3/3220634/04.08.2014 г. за отпускане на финансова помощ за проект: „Рехабилитация и благоустрояване на детски площадки в град Лясковец” по мярка 322 на Стратегия за местно развитие на Сдружение „Местна инициативна група Лясковец - Стражица”.
На основание чл.21, ал.1, т.10 и т.23, и чл.27, ал.4 и ал.5 от Закона за местното самоуправление и местната администрация и в изпълнение на чл.44, ал.1, т.1 от Закона за местното самоуправление и местната администрация и изискванията на Държавен фонд „Земеделие” - Разплащателна агенция, по Договор № 41/3/3220634/04.08.2014 г., подписан между Община Лясковец, Държавен фонд „Земеделие” и „Местна инициативна група Лясковец - Стражица”.
1. Упълномощава Кмета на Община Лясковец да подпише запис на заповед без протест и без разноски, платима на предявяване в полза на Държавен фонд „Земеделие” - Разплащателна агенция, съгласно Приложение 2 към Договор № 41/3/3220634/04.08.2014 г., в размер на 110% от стойността на авансовото плащане, а именно: за сумата от 25 182,21 лева (двадесет и пет хиляди сто осемдесет и два лева и двадесет и една стотинки), със срок до шест месеца след изтичане срока на изпълнение на инвестицията, определен в Договор № 41/3/3220634/04.08.2014 г., но не по-късно от 30.05.2015 година.
2. Възлага на Кмета на Община Лясковец да подготви необходимите документи за получаване на авансово плащане по Договор № 41/3/3220634/04.08.2014 г. за проект: „Рехабилитация и благоустрояване на детски площадки в град Лясковец” по мярка 322 на Стратегия за местно развитие на Сдружение „Местна инициативна група Лясковец - Стражица” и да ги представи пред Разплащателна агенция.
3. Определя срок на валидност (предявяване) на Запис на заповед – 6 месеца след изтичане на срока за изпълнение на инвестицията, определен в Договор № 41/3/3220634/04.08.2014 г., сключен между Община Лясковец, Държавен фонд „Земеделие” и Сдружение „Местна инициативна група Лясковец - Стражица” - до 30.11.2015 г.
Настоящото решение е прието на заседание на Общински съвет - Лясковец, проведено на 27.11.2014 г., Протокол № 50, точка втора от дневния ред по доклад № РД-01-6105/20.11.2014 г., при кворум от 17 общински съветника и след проведено съгласно чл.27, ал.5 от Закона за местното самоуправление и местната администрация поименно гласуване – със 17 гласа „за”, „против” и „въздържали се” няма, и е подпечатано с официалния печат на Общински съвет - Лясковец.